ועדת החוקה, חוק ומשפט, כנסת 24, פרוטוקול מספר 74, 2021-10-10 16:00

גלעד קריב: שלום, בואו נתחיל איתכם, נציגי משרד האוצר, כן, בבקשה.

מיכל עקביה: אני אציג בקצרה, הוועדה מכירה היטב את הנושא משום שזה עלה בדיון פה ביום חמישי.

מיכל עקביה: מדובר בתיקון מקביל לתיקון שהוכנס בתקנות הגבלת פעילות שעניינו בעיכובים טכניים שאנחנו נתקלים בהם בהנפקת תו ירוק והרעיון של התקנות פה זה לאפשר לתקופה של עשרה ימים למי שזכאי לתו ירוק ולא מצליח להנפיק תו ירוק דרך הכלים הטכנולוגיים הקיימים לאפשר משהו אלטרנטיבי שהוא תעודת קורונה כדי שהוא יוכל להראות שהוא זכאי לתו ירוק ולהיכנס למקומות עבודה שמתנים את הכניסה אליהם בתו ירוק.

גלעד קריב: כן, אני רוצה לשאול, בדיון הקודם בנושא התו הירוק במקומות עבודה העלינו את סוגיית ועדת החריגים, אני אשמח לשמוע התייחסות שלכם לסוגיה, והסוגיה השנייה זה מימון בדיקות PCR למנועי חיסון.

מיכל עקביה: לגבי ועדת החריגים, אנחנו ניהלנו שיח פנים ממשלתי במטרה לקדם את הנושא הזה, אין עדיין הסכמות בעניין.

מיכל עקביה: אם רועי דרור ממשרד ראש הממשלה מחובר הוא יכול להרחיב אולי כי הוא תכלל את הנושא הזה.

מיכל עקביה: לגבי בדיקות PCR זה נושא שמשרד הבריאות טיפל בו.

מיכל עקביה: שוב, אפשר לשאול אותם אם יש להם תשובה.

גלעד קריב: לא, אבל יש פה סוגיה של מימון.

גלעד קריב: השאלה מי מממן.

גלעד קריב: עובד שהוא מנוע חיסון לא מתחסן זה במסגרת מצב בריאותו, אסור לו להתחסן, מי מממן את הבדיקות?

מיכל עקביה: אני אסביר.

מיכל עקביה: השאלה לגבי ה-PCR עוד לפני שאלת המימון היא השאלה האם משרד הבריאות מוכן להעמיס עוד קבוצה גדולה של אנשים שאין הצדקה בריאותית לכאורה על מערכת הבדיקות של ה-PCR שמצדיקה - - -

גלעד קריב: איך אין הצדקה בריאותית?

גלעד קריב: זה נובע ישירות ממצבם הבריאותי.

מיכל עקביה: כוונתי שלא נפגשו עם אנשים שמסכנים אותם.

גור בליי: רק לחדד שבדיקות מהירות, כמו ילדים מתחת לגיל 12, הם עושים בלא תשלום, השאלה של הוועדה הייתה אם הם יכולים לא רק את הבדיקות המהירות ללא תשלום אלא עצם האפשרות שלהם להשתמש ב-PCR לכניסה - - -

גלעד קריב: כשצריך לזכור שהבדיקות המהירות הן ל-84 שעות וה-PCR הוא לשבוע.

מיכל עקביה: לכן אני אומרת שהשימוש ב-PCR הוא לא רק עניין של תשלום, אף שזה בדיקות שהן יקרות יותר, והשאלה מי יממן, אלא השאלה היא גם האם - - -

גלעד קריב: אני דיברתי כרגע עם לשכת שר הבריאות, עם עוזרת של שר הבריאות, היא גלגלה את הכדור לפתחכם ואמרה שהשאלה היא שאלה מימונית, היא לא שאלה של עומס.

גלעד קריב: בואו נעשה מסודר, עניין תעודת הקורונה הוא פשוט, הוועדה היא זאת שהציבה את העניין ודרבנה אתכם כי אחרת אי אפשר לאכוף את הסוגיה של התו הירוק במקומות העבודה.

גור בליי: זה רק לשבוע הקרוב, זה עד ה-17 באוקטובר.

אסתר ורהפטיג: אפשר להתייחס לנושא של מנועי החיסון?

גלעד קריב: כן, בבקשה, עורכת הדין ורהפטיג.

אסתר ורהפטיג: תודה.

אסתר ורהפטיג: אחרי בירור ושיח עם גורמי המקצוע, אז כן מבחינתנו אפשר יהיה לאפשר להם לעשות בדיקות PCR פעם בשבוע בגלל שזה מקום שמגיעים אליו כל יום ולכן להקל קצת את הנטל של לעשות בדיקות פעמיים בשבוע.

אסתר ורהפטיג: זו קבוצה קטנה יחסית של אנשים ולכן זה אפשרי מבחינתנו, אנחנו נפעל לתיקון, כמובן גם בהסכמת משרד האוצר.

מיכל עקביה: אני שמחה לשמוע את העדכון, אנחנו עוד לא קיבלנו אותו.

מיכל עקביה: עכשיו אפשר ללכת לעשות הערכת עלות ולמצוא מה המקור התקציבי לדבר הזה, זה צריך לבדוק.

גלעד קריב: טוב, הבנתי.

גלעד קריב: גם ועדת חריגים אין תשובה עוד.

גלעד קריב: אני מבקש להעביר מסר למי שצריך במשרד האוצר.

גלעד קריב: התקנות האלה פוקעות מתי?

גור בליי: ב-19.

גלעד קריב: טוב, בתקנות הבאות לא נאשר אותם בלי פתרון למנועי החיסון.

גלעד קריב: זה כל כך פשיטא, כן מקור תקציבי, לא מקור תקציבי, מה בדיוק חושבים, שעובדים שלא יכולים להתחסן, הכמה מאות האלה בישראל, כמה כבר יש, אלה שלא יכולים להתחסן והם בתוך המקומות של התו הירוק, בריאות ורווחה, 200 איש?

מיכל עקביה: אני אזכיר שיש להם פתרון של בדיקות מהירות.

גלעד קריב: לא, זה בסדר גמור, אז נשלח אותם פעמיים בשבוע כשיש למדינת ישראל פתרון של פעם בשבוע.

גלעד קריב: טוב.

גלעד קריב: תביאו את ה-PCR.

גלעד קריב: אם לא תביאו את ה-PCR תקבלו הארכה ל-24 שעות או דחייה של התקנות.

גלעד קריב: אני לא חסיד גדול של להתערב, כבר שמעתם את דעתי על מקומות עבודה, זכויות עובדים, זה דבר אחד.

גלעד קריב: דבר שני, אני מקווה שהמדינה תצליח להתגבש על ועדת חריגים.

גלעד קריב: אם אין צורך אז בואו תראו שאין צורך, אנחנו לא צריכים להעמיס בירוקרטיה.

גלעד קריב: אם אין צורך אז אין צורך, אבל בואו תאמרו, בדקנו, דיברנו עם משרד הרווחה, עם משרד הבריאות.

מיכל עקביה: שני המשרדים הרלוונטיים, רווחה ובריאות, שנמצאים גם כן פה על הקו, חושבים שאין צורך בדבר הזה.

גלעד קריב: בסדר גמור.

מיכל עקביה: אז הם יכולים להסביר את עמדתם.

גלעד קריב: האם משרד הבריאות עשה מעקב אחרי יישום התקנות במוסדות הבריאות?

אסתר ורהפטיג: ממה שאנחנו מבינים לא עלה צורך כזה בוועדת חריגים.

אסתר ורהפטיג: אנחנו הפצנו את ההנחיות לכל הגורמים ולכל מוסדות הבריאות הרלוונטיים, אנחנו בקשר איתם, אנחנו גם עונים להם על שאלות כשהיו לגבי התחולה של התקנות.

אסתר ורהפטיג: אנחנו כן מקבלים פניות שלהם ולא קיבלנו פניות בעניין הזה של צורך בחריגים ושל צורך כן לאפשר לעובדים מסוימים להיכנס גם אם הם לא מוכנים אפילו להיבדק.

אסתר ורהפטיג: אז אנחנו חושבים שאין בזה צורך וגם אם בעתיד יעלה צורך של מספר אנשים מאוד מצומצם, בקשות אולי של פעם ב- שיכולות להיות מוצדקות אז יש גם עלות מאוד משמעותית להיקף ההתעסקות שתהיה עם המון המון בקשות שכנראה לא יהיו מוצדקות.

אסתר ורהפטיג: שוב, בגלל שלא שמענו בכלל מהשטח את הצורך בדבר הזה אנחנו חושבים שבסוף בתכנון של עלות-תועלת, אפילו אם היה עולה צורך כזה, למרות שתיאורטית אנחנו יכולים להבין שאולי אי שם יש הצדקה לזה, אז אנחנו לא חושבים שנכון להקים ועדה כזאת.

גלעד קריב: משרד הרווחה נמצא איתנו?

גלעד קריב: מי איתנו ממשרד הרווחה?

גלעד קריב: אני לא רואה שיש איתנו מישהו ממשרד הרווחה.

גלעד קריב: טוב, אז אני מודיע, מבחינתי נתנו למדינה את הזמן עד ה-19, אבל ב-19 כל הגורמים הרלוונטיים יצטרכו לומר לנו איך הם נערכו.

גלעד קריב: בהזדמנות זו שאנחנו מדברים עם משרד הבריאות, מה נעשה בהקשר הזה של השלטים שנתלו על בית חולים ממשלתי שהרחיבו באופן וולונטרי ובניגוד מפורש גם לתקנות וגם לפסיקת בג"צ את תחולת התו הירוק?

אסתר ורהפטיג: אני אבדוק.

אסתר ורהפטיג: זה לא משהו שאני מתעסקת איתו, אני אבדוק בדקות הקרובות ואני אגיד לכם כשתהיה לי תשובה.

גלעד קריב: בסדר גמור.

גלעד קריב: אז תודה לכם.

גלעד קריב: אני מציע שניגש לקריאה של התקנות האלה.

גור בליי: רק הערה אחת נוסחית, זה מופנה גם לאסתי וגם למיכל, היה צריך להוסיף פה סעיף תחילה.

גור בליי: עצם ההפעלה של חריג הדחיפות אין די בה בשביל לקבוע את מועד התחילה של התקנות בהקשר הזה.

גור בליי: כשיש תקנות שלא מופעלות עם דחיפות אז יש דיפולט, אבל פה היה צריך להוסיף סעיף תחילה.

גור בליי: כרגע זה בכל מקרה כבר בתוקף, אבל להבא גם כשמתקינים בדחיפות צריך להוסיף סעיף תחילה.

גלעד קריב: צריך להזכיר שאנחנו אישרנו פה, לא שהם צריכים את האישור שלנו, אבל אמרנו שאנחנו מוכנים לשימוש בסעיף הדחיפות בגלל שעלינו על זה ביום חמישי ולוחות הזמנים.

גלעד קריב: בסדר גמור.

גלעד קריב: נקריא?

גור בליי: כן.

גור בליי: תקנות סמכויות מיוחדות להתמודדות עם נגיף הקורונה החדש (הוראת שעה)(תו ירוק לעובדים) (תיקון), התשפ"ב-2021

גלעד קריב: אין פה את התקנות?

גור בליי: יש גם נוסח משולב וגם את התקנות.

גור בליי: יש איזה ויכוח, אני פה בינתיים מקבל ממשרד המשפטים שהם סבורים שזה לפי מועד הפרסום.

גור בליי: לדעתי בעבר כן הוספנו מועד תחילה, אבל נבדוק את הדבר הזה.

מיכל עקביה: זו שאלה ניסוחית, אנחנו נעביר את ההערה למחלקת הנסחות.

גלעד קריב: בסדר גמור.

גלעד קריב: מי בעד אישור התיקון בתקנות?

גלעד קריב: פה אחד.

גלעד קריב: התקנות אושרו.

גלעד קריב: בעד – 2

גלעד קריב: אני חוזר על הדברים שאנחנו מצפים לשמוע עד ה-19, הדבר המרכזי זה פתרון סיפור המנוּעים.

גלעד קריב: אין סיבה לשלוח עובדים שלא יכולים להתחסן לעשות פעמיים בדיקות כשלמדינה יש בדיקת PCR שאולי עולה טיפה יותר.

גלעד קריב: אלה סכומים מגוחכים, זה יהיה תנאי להמשך השימוש בתו הירוק, גם במקומות עבודה וגם למצוא תשובה, בדיון, האם אנחנו צריכים את ועדת החריגים או לא.

ענבר בזק: וגם להוסיף את מה שאמרתי לך בהפסקה.

גלעד קריב: כן, זה תיכף אנחנו נדבר עם נציגי משרד הבריאות וגם מחר יהיה פה דיון בתקנות, בתקווה שיהיה מחר, תיקון התו הירוק עם המסעדות, שדרשנו, נצטרך להוסיף אותו.

גלעד קריב: זה יהיה מחר, מחרתיים, זה לא משנה, אנחנו נבקש עוד תשובות ממשרד הבריאות על הסיפור של המחלימים מחו"ל.

גלעד קריב: הלו"ז כולו לחוץ ועמוס, אני פשוט חושב שזה אבסורד, מחר נכנסות לתוקף התקנות לגבי המסעדות וזה פשוט אבסורד, זו בדיחה, זה להפוך בעלי מסעדות לעבריינים, אז בשביל מה?

גלעד קריב: תקנו את זה.

גלעד קריב: וגם דרך אגב התקנות במזכירות הממשלה, הם תיקנו, זה מחכה למשאל, אז שיזרזו את המשאל הטלפוני.

גלעד קריב: תודה לנציגי משרד האוצר.

גלעד קריב: אנחנו עוברים להכרזה שהיא בסמכותו של משרד הבט"פ כמי שמוביל את מנהלת האכיפה ולכן לפחות מבחינתי, למרות שתיכף נשמע גם חוות דעת אפידמיולוגית - - -

גור בליי: סליחה שאני קוטע אותך, רק עוד הערת נוסח, אני מקווה שהיא תוקנה בפרסום ברשומות.

גור בליי: שימו לב שההפניה פה, כתוב 'על אף האמור בתקנה 2', צריך להיות 2א בנוסח של התיקון.

מיכל עקביה: אני אבדוק את זה.

גלעד קריב: אנחנו עוברים ישר למשרד לבטחון פנים כדי שיעדכנו אותנו איפה אנחנו עומדים עם נושא ההסכמון שהוא בעצם אמצעי הפיקוח הטכנולוגי.

גלעד קריב: מיד היועץ המשפטי יקדים.

גור בליי: רק מילה אחת של הקדמה לטובת חברי הוועדה.

גור בליי: אני רוצה לציין שבמקרה של ההכרזה של הבידוד בפיקוח טכנולוגי אנחנו לא נמצאים בסטטוס הרגיל שהתקנות נכנסות לתוקף גם בלי אישור הוועדה, אלא אנחנו נמצאים בסיטואציה של 22יח(ג)(2) שכל הארכה היא כמו של תקנות רגילות, באישור מראש של ועדת החוקה ל-28 ימים.

גור בליי: זה אומר שאם הוועדה אינה מאשרת מסיבה כזאת או אחרת פשוט ההכרזה תפקע וההארכה לא תיכנס לתוקף ב-13 באוקטובר.

גלעד קריב: תודה.

גלעד קריב: אנחנו כמובן נשמע גם את חוות הדעת האפידמיולוגית של משרד הבריאות, כך דורש מאיתנו החוק, אבל דומני שכולנו ערים למצב שבו אנחנו נמצאים ולכן מבחינתנו השאלה המרכזית היא היכן עומד השימוש באפליקציית ההסכמון ולראות נתונים של הבט"פ על ההפעלה, להבין אם כבר עברנו משלב הפיילוט לשלב הביצוע.

גלעד קריב: מי מציג את הדברים מטעם המשרד לבטחון פנים?

יאיר מתוק: אני אציג, היושב ראש.

גלעד קריב: אז אני חוזר על אמירת הפתיחה שלי, הציפייה שלנו היא שכשמשרד ממשלתי מבקש משהו הוא נמצא בחדר הוועדה.

יאיר מתוק: ברור, פשוט הנסיבות, נגיד לזה חריגות במקרה הזה.

גלעד קריב: אז מודיעים אותן מראש, בסדר?

גלעד קריב: לא את הנסיבות, זה כבר עניינים שלכם, אבל שאתם לא יכולים להגיע, או מוצאים פתרון.

גלעד קריב: הדינמיקה של הדיון במערכת זום שונה מהדינמיקה בחדר.

גלעד קריב: כל עוד אי אפשר היה לכנס את כולם זה דבר אחד, אנחנו במציאות אחרת.

גלעד קריב: אבל כן, בבקשה, עורך הדין יאיר מתוק.

יאיר מתוק: בדיון הבא אנחנו כבר נגיע.

גלעד קריב: בסדר גמור.

גלעד קריב: עורך הדין יאיר מתוק, בבקשה.

יאיר מתוק: אז כן, אדוני, כמו שציין עורך דין גור בליי בנוגע לתוקף ההכרזה באמת אנחנו כבר עברנו את ה-42 ימים, כולם זוכרים, גם היה את תיקון מספר 9 לחוק שיושם לראשונה בהכרזה הקודמת, כלומר כבר בהכרזה הקודמת התאפשר להפעיל את הפיקוח האלקטרוני על כלל חבי הבידוד.

יאיר מתוק: אני אזכיר שהתקופה הייתה תקופת חגים, עוד לא הייתה הסברה משמעותית, היו קשיים קצת לוגיסטיים.

יאיר מתוק: מבחינת הבט"פ ההכרזה הזו, מה שהתחיל לפני כשבוע, זה מה שנקרא המאני טיים, כלומר אין כבר חגים באמצע, יש כבר פתרון להסכמון הרגיל, המשודרג, הכול מוקלט, מסודר, התחיל גם מבצע הסברה יחסית נרחב, בין אם זה ברדיו ובין אם זה באינטרנט.

יאיר מתוק: כלומר מבחינת הנתונים אנחנו נראה, לדעתנו לפחות, את המגמה המשמעותית מהתקופה הקרובה לעומת מה שהיה עד עכשיו.

יאיר מתוק: אני אגיד גם שכרגע הבקשה שלנו היא יחסית פשוטה, אנחנו לא משנים את המתווה, עוד לא משתמשים בווידאו, אלא הבקשה היא להאריך את המתווה הקיים, כלומר על כלל חבי הבידוד, למעט בידודים קצרים, שזה עד 24 שעות, ובנוסף יש תיקון קל של הכותרת של ההכרזה, למחוק שם מספר מילים כדי שזה יהיה מדויק.

יאיר מתוק: אני אגיד שבמקביל אנחנו גם עובדים עם משרד הבריאות לגבי תיקון החוק הגדול, אנחנו נעביר את התייחסותנו.

יאיר מתוק: יש שם מספר תיקונים.

יאיר מתוק: כמו שכתוב בהצעת המחליטים, יש קשיים מסוימים בנוגע לקטינים וכנראה הדבר הזה יוביל לתיקון מסוים של החוק שאמור להתפרסם, לדעתי, להערות הציבור, יתקנו אותי ממשרד הבריאות, בשבוע-שבועיים הקרובים.

יאיר מתוק: ולגבי הווידאו, אני אגיד שחלה התקדמות משמעותית, אמור להיחתם בתקופה הקרובה הנושא של החוזה בנוגע למערכות ואנחנו בתקווה, מבלי להתחייב כמובן, ננסה שהשימוש בווידאו יגיע להכרזה הבאה, כלומר ב-11 בנובמבר.

יאיר מתוק: במקביל כמובן נאשר את זה מול השר, אבל זה פחות או יותר המתווה הקיים.

גלעד קריב: את המתווה אנחנו יודעים, מה שאני לא מצליח להבין ואין לפנינו, הייתה הכרזה, כמה זמן עבר מאז ההכרזה?

יאיר מתוק: 28 ימים.

גלעד קריב: ה-28 מסתיימים מתי?

יאיר מתוק: 28 ימים ועוד 42 יום.

גור בליי: ב-12 באוקטובר, יום שלישי.

גלעד קריב: ביום שלישי, עברנו 28 ימים.

גלעד קריב: אני רואה פה נתונים בטבלה המאוד מצומצמת ששלחתם, עד ה-19.9, אנחנו היום 20 ימים אחרי.

יאיר מתוק: היושב ראש, יש שתי טבלאות, יש טבלה אחת עד ה-19, שזו הנחת המוצא של הפיילוט, ומה-19, כלומר יש שתי טבלאות נפרדות.

יאיר מתוק: צריך לשים לב.

יאיר מתוק: יש נתונים גם לאחר ה-19.

גור בליי: אני רואה פה, יש פה עד ה-3 באוקטובר.

גלעד קריב: עד ה-3 באוקטובר, יום ראשון שעבר.

יאיר מתוק: יש פה נציגים של מִנהלת האכיפה שיכולים להתייחס לנתונים ולהציג נתונים עדכניים, אם יש, פשוט ניסינו להביא את הצעת המחליטים לממשלה כמה שיותר מוקדם כי היום אין דיון בממשלה בגלל ביקור של קנצלרית גרמניה, זאת אומרת לעשות משאל טלפוני כמה שיותר מוקדם ולאפשר לוועדת חוקה לדון בזה כביקורת על ההחלטה כמה שיותר מוקדם ולא לחכות לרגע האחרון.

גור בליי: אפשר להסביר קצת את הנתונים מבחינת מה יש בפנינו?

גלעד קריב: אני רואה שמהאזור של ה-20.9, אם אני מבין, התחלתם לשלוח שליחה ראשונית לאנשים שהצטרפו רק באותו יום, נכון?

גלעד קריב: כי לפני זה, עד ה-19.9, אני רואה 51,000 שליחות ראשונות.

גלעד קריב: חבר'ה, אנחנו לא מבינים.

יאיר מתוק: היושב ראש, יש פה נציגים של מִנהלת האכיפה שיכולים להסביר כל עמודה ועמודה.

גלעד קריב: מי נמצא פה ממנהלת האכיפה?

גור בליי: אבל מעבר לזה, זו טבלה מאוד לא נגישה, היה רצוי מאוד שהטבלה הזאת תהיה הרבה יותר קריאה.

גור בליי: קודם כל קשה להבין ממנה מה – אנחנו נשמח כמובן להסברים, אבל רצוי גם להבא שהטבלה תהיה יותר קריאה.

גלעד קריב: לא היה רצוי שנקבל מכם לפני שאתם מבקשים מאיתנו עוד 28 ימים של אמצעי פיקוח טכנולוגי סיכום של התקופה?

גלעד קריב: מה עובד, מה לא עובד?

יאיר מתוק: אז אני אגיד ליושב ראש שהתייחסנו לזה בדיונים המחליטים, לדוגמה לעובדה שקשה לראות מגמה כרגע בגלל העובדה שהיו חגים ומספר קשיים טכנולוגיים.

גלעד קריב: מה הקשר?

גלעד קריב: אפשר לקבל מצגת מסודרת ממנהלת האכיפה שמבקשת להפעיל אמצעי אכיפה אלקטרוני על אזרחי ישראל?

יאיר מתוק: היושב ראש, אנחנו ננסה להבהיר את הטבלה, אבל היא יחסית ברורה.

גלעד קריב: לא, לא, לא, חברים, תעזבו, לא יקרה.

גלעד קריב: אנחנו נעבור לשי מליחי ממנהלת האכיפה, אם יש לו מצגת להראות לנו, בבקשה, הסברים בעל פה כשאתם לא בחדר, אני לא מבין את השיטה.

גלעד קריב: באמת.

גלעד קריב: אני אדבר עם מנכ"ל הבט"פ, אבל אני לא מבין את זה.

גלעד קריב: מה, אנחנו חותמת גומי שנאשר לכם עכשיו לעוד 28 ימים?

גלעד קריב: עברו שבועיים מאז סיום עונת החגים, יש פה מספרים, הצליח?

גלעד קריב: לא הצליח?

גלעד קריב: אני מסתכל על החומר ששלחתם לנו, אני רואה חוות דעת אפידמיולוגית, אני כבר מכיר אותה מעשרה עניינים אחרים.

גלעד קריב: עכשיו אני רואה את דברי ההסבר, יש פה בדברי ההסבר משהו חדש על ה-28 ימים האחרונים?

שי מליחי: אני יכול להתייחס.

גלעד קריב: בבקשה, מר מליחי, כן.

שי מליחי: אז קודם כל שלום.

שי מליחי: בפניי מצויים נתונים קצת יותר עדכניים.

שי מליחי: בגדול קודם כל אני אסביר אותם.

שי מליחי: כל אחד שמפוקח טכנולוגית מקבל את המסרון הראשון, שזה המסרון, מה שמופיע 'שליחה ראשונית', שבמסרון הזה של שליחה ראשונית הוא מביע את הסכמתו בכלל להשתתף.

שי מליחי: כמו שאנחנו רואים, זה הוחל על כלל האוכלוסייה ב-19.9 ולכן באותו יום יש רק מסרונים, כמות גדולה, 51,179 של מסרונים שנשלחו לכלל חבי הבידוד שנכנסו על פי התנאים, מעל גיל 18 וכו'.

שי מליחי: מהיום השני אנחנו רואים שני סוגי מסרונים, 'שליחה ראשונית' ו'מסרון אכיפה'.

שי מליחי: מסרון אכיפה זה המסרון שאחרי שהוא הביע את הסכמתו הוא לוחץ ומשתף את מיקומו.

שי מליחי: כל אחד כזה שמשתף את מיקומו הוא מקבל או 'תקין', שיתף את מיקומו והכול בסדר, או איפה שרשום 'איכון לא תקין מסרון', הכוונה זה לא בהכרח שהוא שהה מחוץ למקום, אלא שהוא לא שיתף פעולה, כלומר או לא פתח את ההודעה, או שהוא לא – לא שיתף פעולה בגדול.

שי מליחי: זה ההליך של ההסכמון.

שי מליחי: יש לנו נפילה, חשוב להגיד, מאוד גדולה ביום הראשון מבחינת ההסכמה, בכלל שיתוף הפעולה הוא יחסית נמוך.

שי מליחי: חלק מזה היה בגלל שהמערכת מאפשרת זמן חיות של שעה, שבמהלך השעה הזאת אתה אמור לשתף את מיקומך.

שי מליחי: ממש היום, כלקח מההפעלה עד כה, נערך פיתוח מהיר והיום המסרון הראשוני להסכמה, יש לו זמן חיות של שש שעות שבמהלכו, לאחר שעתיים ולאחר שעתיים נוספות, חב הבידוד מקבל הודעת תזכורת ויכול להביע את הסכמתו.

שי מליחי: אנחנו מקווים מאוד לראות בימים הקרובים עלייה בכך שהצלחנו לתת לאנשים יותר זמן להביע את ההסכמה הראשונית שלהם.

שי מליחי: משפט אחרון רק, אם אפשר, בסופו של דבר אנחנו יודעים, לפחות מההפעלה הראשונית, שבימים הראשונים היה חשש מצד אזרחים לשתף את מיקומם ולהביע את הסכמתם בגלל שלא כל כך הבינו והכירו את זה, היום יש כבר קמפיין הסברה ויודעים יותר טוב.

גלעד קריב: אני רוצה רגע להבין, אדוני, רק כדי להבין את הנתונים, שבאמת מוגשים לנו בצורה – לא כך מציגים נתונים לוועדה מפקחת.

גלעד קריב: בואו, מצגת של בתי למורתה בבית הספר היסודי נראית קצת יותר מסודרת, מסקנות וכו'.

גלעד קריב: באמת, אני לא מבין את זה.

גלעד קריב: אני מבין מהדברים שרק ב-19.9 הופעלה המערכת ביחס לכלל מחויבי הבידוד ועד ה-19 השימוש עדיין היה רק לשבי חו"ל, נכון?

שי מליחי: כן, עד ה-18 למעשה זה היה במסגרת הפיילוט על חבי בידוד ששבו מחו"ל והביעו את הסכמתם.

גלעד קריב: ומ-19 זה הופעל על כלל האזרחים.

גלעד קריב: עכשיו מה שאני מבין שבעצם בגדול יש בערך 10% הסכמה בכל הימים.

גלעד קריב: גם כששלחתם ל-51,000 איש בהתחלה, כלל המבודדים, וגם בכל יום ששלחתם, רק התוספתיים, המספרים, אנחנו רואים את העמודה של שליחה ראשונית והסכמה מתוך שליחה ראשונית, זה נע, לפעמים12%, לפעמים 9%, אבל זה מסתובב סביב ה-10%, בגדול.

גלעד קריב: מה קורה אחרי השליחה הראשונית?

גלעד קריב: עשיתם את התיקון, בסדר, עכשיו זה שש שעות יושב לבן אדם.

שי מליחי: מהיום, כן.

גלעד קריב: לא ענה שש שעות, מתי אתם שולחים עוד פעם?

שי מליחי: המסרון הראשוני להסכמה נשלח רק פעם אחת ומי שכן מביע את הסכמתו ממשיך לקבל מסרון כל יום.

גלעד קריב: ומה ההיגיון?

גלעד קריב: אדם פספס את המסרון פעם ראשונה, היה באותו יום טרוד, לחוץ מהבידוד שלו, לא מבין מה זה האס.

גלעד קריב: אמ.

גלעד קריב: אס הזה, מה ההיגיון לשלוח לבן אדם שחייב 14 ימים בידוד רק פעם אחת את האפשרות שלו להצטרף למשחק ולשש שעות?

גלעד קריב: למה אתם לא כל יום שולחים לו?

שי מליחי: זה מה שהוסכם בדיונים שהיו עם המשרד לבט"פ.

שי מליחי: בוא נתחיל מהסוף, אנחנו התבססנו על מערכת קיימת ולכן היה לנו את הזליגה.

שי מליחי: אנחנו בוחנים כרגע, זה מובל על ידי המשרד לבט"פ, אנחנו בוחנים אפשרות לשלוח את זה פעמיים, שלוש, זה נמצא בהליך.

שי מליחי: בתור התחלה עשינו את השש שעות עם שתי התזכורות הנוספות.

שי מליחי: ככל שיוחלט לצאת לפיתוח כזה זה אפשרי.

גלעד קריב: מה זה פיתוח?

גלעד קריב: אני לא מבין.

גלעד קריב: מה, זה לא אפשרי היום במערכת לשלוח כל יום לכלל המבודדים?

גלעד קריב: מה ההיגיון?

גלעד קריב: הצגתם את זה כגולת הכותרת.

שי מליחי: לשלוח הסכמה בכל יום מחדש?

גלעד קריב: בוודאי, לכלל המבודדים.

גלעד קריב: הרי זה כל הרציונל של המערכת, לכל מי שהסכים.

גלעד קריב: חבר'ה, תסתכלו על המספרים.

גור בליי: אני לא מבין.

גלעד קריב: תאמר לי אם אני מבין נכון, אני אתרגל את זה על היועץ המשפטי שלנו.

גלעד קריב: העמודה השמאלית, מה-19, ב-19 עברו להתייחס לכלל המבודדים ולכן ב-19 לחודש היו 199,000 מבודדים, בסדר?

שי מליחי: נכון.

גלעד קריב: עכשיו, הסינון פה הראשון הוא אזרח ישראלי מגיל 18.

גלעד קריב: אנחנו יודעים שרוב המבודדים בתקופה הזאת היו תלמידי בית ספר, זה בסדר.

גלעד קריב: מתוך 200,000 מבודדים רק 60,000 רלוונטיים לכל המשחק הזה כי כל היתר זה קטינים.

גלעד קריב: זה נתונים בסדר, או הילדים של האזרחים הבוגרים, או תלמידי בית ספר.

גלעד קריב: מתוך ה-61,000 רק ל-57,000 יש מספר טלפון תקין במערכות ורק ל-51,179 שלחו מסרון.

גור בליי: תסתכל נגיד על ה-3 באוקטובר, מתוך 36,000 רק ל-10,000 שלחו מסרון.

גלעד קריב: כי אלה החדשים, זה מה שהוא אמר עכשיו.

גור בליי: זה רק החבר'ה החדשים?

גלעד קריב: זה מה שהוא אומר עכשיו, שהם שולחים את השליחה הראשונית פעם אחת, שזה אבסורד.

גלעד קריב: חבר'ה, אנחנו לא בתחילת הדרך, אנחנו רק מדברים על האפליקציה הזאת מתחילת אוגוסט והבט"פ מזכיר לנו שזה הכלי המרכזי שלו היום לאכיפה.

גלעד קריב: אז תסבירו לי מה ההיגיון בלשלוח פעם אחת לבן אדם?

גלעד קריב: זה היום הראשון שלו בבידוד, הוא בהיסטריה, הוא מתארגן, פתאום נוחת עליו מסרון ממשטרת ישראל, מה ההיגיון?

גלעד קריב: אולי הוא רוצה לבדוק עם מישהו מה זה הדבר הזה, אם זה אמיתי או לא אמיתי?

יאיר מתוק: אפשר להתייחס לזה, היושב ראש, בקצרה?

גלעד קריב: בבקשה.

יאיר מתוק: אני אגיד, באמת בהתחלה, כפי ששי ציין, זה היה נשלח פעם אחת וזהו.

יאיר מתוק: בדיונים שהיו לנו בראשות מנכ"ל הבט"פ בעצם רצינו לאפשר ליותר אנשים כי הבנו שיש אנשים שמחמיצים.

יאיר מתוק: עכשיו עלו שתי שאלות, א', כמה זמן, ו-ב', איזה פרק זמן בין האס.

יאיר מתוק: אמ.אסים.

יאיר מתוק: למה יש לזה משמעות?

יאיר מתוק: נניח שבן אדם עכשיו נמצא מפר את הבידוד ומקבל את האס.

יאיר מתוק: אמ.

יאיר מתוק: אס, הוא אומר: טוב, יש לי זמן, אני אחכה עם זה.

יאיר מתוק: רצינו איזה שהוא פרק זמן סביר, כלומר לא לתת לו עכשיו שמונה שעות שזה יהיה פתוח, כי אז הוא יכול בעצם להפר את הבידוד למשך שמונה השעות האלה ואז להגיע הביתה וללחוץ.

יאיר מתוק: לכן נקבע פרק זמן מסוים בין אס.

יאיר מתוק: אמ.

יאיר מתוק: אס לאס.

יאיר מתוק: אמ.

יאיר מתוק: אס, שזה שעתיים.

יאיר מתוק: מצד שני לא רצינו מה שנקרא גם להתבזות, כלומר אנחנו נותנים לבן אדם כמה אופציות, שלושה אס.

יאיר מתוק: אמ.

יאיר מתוק: אסים בהפרש של שעתיים, ראשון, שעתיים, שני, שעתיים, שלישי.

יאיר מתוק: אם בן אדם לא מגיב לזה יש לזה משמעות, כלומר הבן אדם מסרב.

יאיר מתוק: בסופו של יום זה ייראה כמו ספאם אם אנחנו - - -

גלעד קריב: אבל לא חשבתם שצריך ביום למחרת, בכמה ימים הראשונים של הבידוד?

גלעד קריב: הרי הנתונים הם עגומים, הנתונים הם 10%.

יאיר מתוק: אז אני אומר, זה פחות משפטי, זה יותר מה שנקרא היבטי מדיניות, אני אומר, בדיון מנכ"ל הבט"פ שהתייחס לזה גם אמר שפרק הזמן לדעתו שצריך להיות בין אס.

יאיר מתוק: אמ.

יאיר מתוק: אס לאס.

יאיר מתוק: אמ.

יאיר מתוק: אס זה פחות או יותר פרק הזמן הזה והוא נותן כאן שלוש הזדמנויות.

גלעד קריב: אבל אני שאלתי שאלה אחרת, הבן אדם לא ענה לכם ביום הראשון של הבידוד, לדעתכם לא צריך לשלוח לו עוד פנייה ביום השני, לומר לו: לא ענית לפנייה הראשונה שלנו, שים לב, אם אתה ממשיך אתה מגביר את הסיכוי לביקור שוטר אצלך בבית?

גלעד קריב: תראה, אם הייתם מביאים אחוזי פתיחה אפילו של 50% אז הייתי מבין, אז הייתה תועלת, אבל כרגע מה-19 עד היום אין אפקטיביות לכלי הזה.

יאיר מתוק: אז, היושב ראש, כמו שאני אמרתי, לא סתם קשה לראות את הנתונים האלה במגמה.

יאיר מתוק: א', באמת נושא ההסברה התחיל להיות משמעותי רק פחות או יותר בשבוע האחרון, אחרי החגים, ב', היו גם קשיים לוגיסטיים.

גלעד קריב: אדוני היועץ המשפטי, אתה נתקלת בהסברה על ההסכמון?

יאיר מתוק: התחילה הסברה.

גלעד קריב: גברתי חברת הכנסת בזק, את נתקלת בהסברה על ההסכמון?

גלעד קריב: כי אני לא.

ענבר בזק: כלום.

יאיר מתוק: בתקווה שאנשים לא שומעים רק דרך הספוטיפיי אלא גם דרך הרדיו, אז גם ברדיו היו.

גלעד קריב: אין מכורים לשידורי הרדיו יותר מחברי וחברות כנסת ישראל.

גלעד קריב: אנחנו ממש יכולים להיות מרכז האזנה וקשב.

יאיר מתוק: אני אגיד ליושב ראש, היה גם עוד שינוי מסוים שעשינו ממש בימים האחרונים, הרבה אנשים שהיו מקבלים את ההודעה, בגלל מגבלת התווים שלה היא הייתה מאוד קצרה ולא היו בה הרבה נתונים והם היו מתקשרים למשטרה כדי לברר האם זה בכלל אס.

יאיר מתוק: אמ.

יאיר מתוק: אס של המשטרה וכדומה.

יאיר מתוק: אתה גם רואה את זה בהודעה עצמה, שהרבה שאלות ותשובות שהיו חוזרות על עצמן הכנסנו לנוסח העדכני של ההודעה כדי שהוא יהיה יותר מעובה ויגרום לאנשים פחות לחשוש ולפחד.

יאיר מתוק: אז אנחנו באמת מצפים, כמו שאמרתי, שהמאני טיים זה עכשיו, כלומר הנתונים העדכניים, שעכשיו אין לנו חגים ברצף, עכשיו כשיש הסכמון רגיל וגם משודרג שמסודר, עכשיו יש גם את ההסברה, עכשיו יש הודעה שהיא יותר מפורטת.

יאיר מתוק: כלומר, כמו שאני אמרתי גם ביום הראשון שהתחלנו עם זה, ב-3 באוגוסט, זה כל פעם ניסוי וטעייה ואנחנו רואים שהרבה דברים – לדוגמה, כשראיתי את ההודעה הזו היא הייתה נראית לי מאוד ברור שזה מהמשטרה, אבל יש הרבה אנשים שחששו, הם אמרו שיכול להיות שזה לא מהמשטרה, הם חשבו שזה ספאם.

גלעד קריב: מה הנתונים שלהם בשיעור מהימים האחרונים?

גלעד קריב: הנתון שלנו מגיע בטבלה עד ה-3 באוקטובר?

גלעד קריב: אני מבין שאתם גם נמנעים מלשלוח אס.

גלעד קריב: אמ.

גלעד קריב: אסים בשבת.

יאיר מתוק: נכון.

גלעד קריב: למה?

גלעד קריב: אין צורך באכיפה ופיקוח בשבת?

גלעד קריב: מי שהטלפון שלו סגור, הטלפון שלו סגור.

גלעד קריב: אה, אתם לא רוצים את השליחה הראשונית בשבת.

גלעד קריב: הבנתי.

שי מליחי: אבל אני חושב שיש נציג של מחשוב משטרת ישראל בוועדה, אם אפשר שהוא יתייחס לדברים האחרונים.

גלעד קריב: אבל אני רוצה רגע לשאול, מה-3 לחודש עבר שבוע, ראיתם עלייה של השיעורים?

גלעד קריב: האם יש אצלך, שי, נתונים יותר עדכניים?

שי מליחי: יש לי נתונים יותר עדכניים.

שי מליחי: צריך להגיד שמ-3 לחודש לא היה את זמן חיות של שש שעות, שזה לדעתנו הדבר היותר שובר שוויון, זה והסברה כמובן שמלווה את זה.

גור בליי: רק לנסות להבין את הנתון, אני מבין שיש מספר, בוא ניקח את ה-3 באוקטובר, הטלפון היה תקין זה 36,000 ומשהו, מתוך זה רשימת השליחה זה 10,700 כי זה 10,700 החדשים, נכון?

שי מליחי: נכון.

גור בליי: ואז מה זה הירידה מ-10,700 ל-8,000 בין רשימת השליחה לשליחה הראשונית?

גור בליי: למה פה בעצם יש את הנפילה הנוספת?

שי מליחי: מה-36 ל-8,000?

גור בליי: לא.

גור בליי: מה-36,000 ל-10,000 אני מבין.

גור בליי: כלומר, שוב, כמו ששאל היושב ראש, עולה השאלה למה לא גם על מי שכבר שאלו אותו אתמול לא ישאלו אותו שוב, אבל אני מבין שזה עד עכשיו לא נעשה, אבל אני מנסה להבין את הנתון, מה זה הפער בין ה-10,700 ל-8,100, בין רשימת השליחה הסופית לבין השליחה הראשונית?

גור בליי: מה הפער הזה מבטא?

שי מליחי: שוב, אני מבקש שנציג המחשוב יעלה וייתן את התשובה הכי מדויקת.

שי מליחי: אני לא רוצה להטעות.

שי מליחי: יש את כרמית איתנו בוועדה.

גלעד קריב: בסדר גמור, מי נמצא כאן?

יאיר מתוק: רק היושב ראש, שורה קטנה לפני נציגת המחשוב, לגבי השבת.

גלעד קריב: לא, הבנתי, בגלל השליחה הראשונית.

יאיר מתוק: זה בכוונה בגלל מה שנקרא צריך אכיפה שוויונית, כדי שלא תהיה אפליה בין אנשים ששומרים שבת לכאלה שלא שומרים שבת.

גלעד קריב: אוי נו באמת.

גלעד קריב: עכשיו בכלל הפלתם אותי מהכיסא.

גלעד קריב: טוב, אכיפה שוויונית.

גלעד קריב: הייתי מבין אם הייתם מסבירים לי שאתם לא רוצים לפספס את האנשים עם הטלפונים שהטלפונים סגורים בשבת ואתם עושים להם שליחה ראשונית בשבת וכשהם יפתחו את הטלפון במוצאי שבת הם כבר לא יוכלו לענות לכם.

גלעד קריב: זה נשמע הגיוני.

גלעד קריב: אכיפה שוויונית?

גלעד קריב: מה הקשר בכלל?

גלעד קריב: תשלחו לכולם, מי שלא משתמש בטלפון בשבת פשיטא שהוא סוגר את הטלפון.

גלעד קריב: אכיפה שוויונית.

גלעד קריב: מה צריך להבדיל?

גלעד קריב: חברים, תקשיבו, אני מבין למה הם לא שולחים בשבת, כי הם מפחדים לפספס את השליחה הראשונית לאלה שבשבת הטלפון סגור, זה בסדר.

גלעד קריב: אז ברגע שהם יטפלו בזה שאין שליחה אחת – הדבר הכי אבסורדי בכל העניין הזה זה ששולחים יום אחד, שביום הראשון שאדם נכנס לבידוד אז הוא מקבל שלוש הודעות, שעתיים, שעתיים, שעתיים, ובמקום שביום השלישי של הבידוד הוא גם יקבל עוד פעם אופציה להצטרף: לא הצטרפת, ואז מי שלא מצטרף ביום השלישי אז לשם למקד.

גלעד קריב: אני אתן לכם למשל דוגמה.

גלעד קריב: בסדר, אני לא מצפה שתשלחו 14 ימים, בן אדם שלא הצטרף שלוש-ארבע פעמים אז ברור שהוא לא מצטרף, אבל לפחות פעם, פעמיים, שלוש, כמה ימים, כי הנתונים הם על הפנים.

גלעד קריב: מה זה 10%?

גלעד קריב: אלא אם כן עכשיו תאמרו לי שבימים האחרונים בגלל מסע הפרסום האינטנסיבי, שאף אחד כאן בוועדה לא שמע עליו, זינקתם ל-40% היענות.

גלעד קריב: מי איתנו מהמחשוב?

גלעד קריב: בבקשה, כרמית, רק שם משפחה לפרוטוקול.

כרמית בקלר: כרמית בקלר.

גלעד קריב: שלום לך.

כרמית בקלר: שלום שלום.

כרמית בקלר: רק לשאלתך לגבי איך יורדים מ-11,000 ל-8,000, זה לא באמת יורדים.

כרמית בקלר: העמודה שנקראת 'רשימת שליחה סופית מסרון' אומרת מלוא הפוטנציאל לאותו יום, גם לשליחה ראשונית וגם לשליחה שהיא שליחה לבידוד.

כרמית בקלר: הכמות הזאת מתחלקת לשניים, היא מתחלקת לעמודה שנקראת שליחה ראשונית עבור אלה שזה יום הבידוד השני שלהם ולמסרון לאכיפה עבור אלה שזה יום הבידוד השלישי ומעלה עד סוף הבידוד שלהם.

גלעד קריב: זה המספר המצטבר?

כרמית בקלר: נכון.

גור בליי: זאת אומרת בעצם 'רשימת שליחה סופית מסרון' זה סכום של שליחה ראשונית ומסרון לאכיפה.

כרמית בקלר: מתוך שתי הכמויות של שתי האוכלוסיות.

גלעד קריב: כל מי שהסכים לקבל מסרון לאיכון כמה פעמים ביום?

כרמית בקלר: מי שהסכים מקבל מסרון לאיכון פעם אחת ביום, אבל בשעה שונה בכל פעם.

גלעד קריב: אבל זה מסרון אחד ליום?

כרמית בקלר: מסרון אחד ליום, כן, בין שעה שמונה בבוקר לשעה שמונה בערב.

גלעד קריב: אז איך המספרים יורדים?

גלעד קריב: הרי כל יום הצטרפו לכם אנשים להסכמה ראשונה.

כרמית בקלר: כן, מצטרפים אנשים, אבל גם יורדים אנשים היות ואנשים יוצאים מהבידוד, אז בעצם מצטרפים מצד אחד ויורדים מצד שני.

גלעד קריב: חבר'ה, ב-3 באוקטובר שלחתם כמות נמוכה ב-50% מה-20 בספטמבר.

גלעד קריב: שאלה, ב-1 באוקטובר זה אומר שבסך הכול 2,500 ישראלים היו בתוך הפיילוט, נכון?

כרמית בקלר: ב-3 באוקטובר 2,500 ישראלים שיתפו מקום.

גלעד קריב: לא, מסרון לאכיפה, מתוכם 1,600 שיתפו מקום, 1,599.

כרמית בקלר: מתוכם 1,600 שיתפו מקום, נכון.

גור בליי: אז אם כך, אדוני, היום יש פה בעצם פחות מ-10%.

גור בליי: נגיד ניקח יום כמו ה-3 באוקטובר, באמת 10% נתנו הסכמה ראשונית, אבל בכל יום נתון אתה רואה שמתוך אלה שנתנו קודם הסכמה ראשונית רק בערך שני שליש - - -

גלעד קריב: כן, אבל פה יש לנו גם בעיה של כמה אנשים יוצאים.

גור בליי: לא, אבל תסתכל נגיד על ה-2,500 שכבר אישרו קודם כל, מתוכם רק 1,600 נתנו איכון מקום.

גלעד קריב: בסדר גמור.

גלעד קריב: חברים, אני רוצה לסכם, אני אשמע רגע את משרד הבריאות במהירות.

גלעד קריב: נכון לעכשיו, אלא אם אתם מודיעים לי שהנתונים שלכם מהשבוע האחרון הם של יותר מ-10% של היענות.

גלעד קריב: כרמית, יש פה שינוי?

גלעד קריב: אתם רואים שינוי מגמה?

גלעד קריב: למשל אתמול.

גלעד קריב: אתמול היה שבת.

גלעד קריב: מה היה האחוז שלכם ביום שישי?

כרמית בקלר: שנייה, אני מסתכלת ואני אגיד לך.

כרמית בקלר: זה עדיין מסתובב סביב ה-10%.

גלעד קריב: טוב, כנראה מסע הפרסום צריך קצת קופירייטינג חדש.

גלעד קריב: הסיפור כרגע עובד מאוד בשוליים ומבחינתנו זה לא שבוע ראשון של פיילוט.

גלעד קריב: אנחנו גמרנו ארבעה שבועות של הרצת המערכת הזו, היה לכם את כל הזמן להריץ אותה ולשפר אותה על המבודדים מחו"ל.

גלעד קריב: אני מתקשה לחשוב איך עד הרגע הזה עם הפעלת ההסכמון על המבודדים מחו"ל, ארבעה השבועות האחרונים, לא חשבתם שאולי צריך לנסות, אם אלה השיעורים, לנסות למשל לשלוח ביום השני גם הזמנה וקריאה.

גלעד קריב: אני מתקשה במצב כזה לאשר ל-28 ימים, אני חושב שאנחנו נצטרך לאשר פה את הסיפור לזמן יותר קצוב.

גלעד קריב: תבואו, תציגו מצגת כמו שצריך, מסקנות, שורות תחתונות.

גלעד קריב: לא קל בעיניי הפעלת אמצעי פיקוח אלקטרוני על אזרחי ישראל, אנחנו לא נקל ראש בסיפור הזה, משטרת ישראל ומנהלת האכיפה הציגו את הכלי הזה ככלי המרכזי שלכם לטיפול בחובת הבידוד.

גלעד קריב: גם הנתונים מאכזבים, אבל גם התחושה שמסע הפרסום הוא לא מסע פרסום.

גלעד קריב: לא יודע.

יאיר מתוק: כבוד היושב ראש, אם אפשר משפט קצר?

גלעד קריב: כן.

יאיר מתוק: כשהאחריות עברה למשטרת ישראל ב-19 לחודש, כרמית לא ציינה את זה, אבל בסופו של דבר נדרשו פיתוחים.

יאיר מתוק: ההסכמה הייתה באתר מול משרד הבריאות.

גלעד קריב: איזה 19 לחודש?

גלעד קריב: האחריות על מה עברה ב-19 לחודש?

יאיר מתוק: האחריות על מתן ההסכמה שלך בבידוד בפיילוט שביצענו כלפי השבים מחו"ל, זה בוצע באתר של משרד הבריאות והמיקוד, כדי להעלות את המערכת, כרמית תתקן אותי אם צריך, המיקוד היה בלאפשר טכנולוגית הסכמה מול משטרת ישראל, זה לא היה קודם.

יאיר מתוק: הדבר השני שהייתי רוצה לציין, שבסופו של דבר אם אני מסתכל מה-19 לחודש, אני כמשטרת ישראל, ואני רואה ש-34,111 שיתפו הודעה בסופו של דבר זה כן מסייע לאכיפה.

יאיר מתוק: אני מסכים שאנחנו צריכים עוד לשפר את הנושא של ההסכמה הראשונית ושיתוף הפעולה, אני הראשון שאגיד, ובכל זאת במספרים הגדולים האלה זה בהחלט מסייע.

גלעד קריב: אני לא מקל ראש בכל אמצעי שיעזור לכם.

גלעד קריב: אני אזכיר שהחוק שונה על ידי הכנסת ב-5 בספטמבר.

גלעד קריב: אנחנו עשינו פה בליץ חקיקתי של יום אחד אחרי ששבועות הרעיון היה באוויר, יכולתם לפתח את כל המערכות.

כרמית בקלר: ההכרזה הייתה מערב כיפור, מה-13 לחודש, וההתחלה בפועל הייתה ב-19 לחודש.

גלעד קריב: בסדר גמור, החוק תוקן ב-5 לחודש.

גור בליי: למעשה הוא אושר בכנסת כבר ב-2 לחודש, הוא התפרסם ב-5.

יאיר מתוק: ההחלטה על שינוי ההסכמה, מבחינתנו כארגון, כמשטרת ישראל, התקבלה אצלנו ארבעה ימים קודם ואנשי המחשוב עשו ימים כלילות.

יאיר מתוק: חשוב לי להגיד את זה.

גלעד קריב: טוב.

גלעד קריב: חברים, תקשיבו, קודם כל אני תמיד יוצא מנקודת הנחה שמשטרת ישראל עובדת 24/7, באמת, אני גם יודע את זה, גם ברור לי, ברוך ה', לא ברוך ה', לצערנו ידיכם היו מלאות עבודה בתקופה הזו, אני רק בא ואומר שהסיפור הוא לא מה-19 לחודש, כי אנחנו מתחילת אוגוסט מדברים על הרחבת ההסכמון, על הסיפור הזה שבהיקפי המבודדים של היום אין שום דרך ששוטרים יגיעו לבתים וההסכמון הוא כלי מאוד מאוד מרכזי.

גלעד קריב: נכון לרגע זה, חברים, התוצאות תמיד עוזרות, אבל זה לא - - -

יאיר מתוק: היושב ראש, כדאי לציין שלאורך התקופה הזו היה תמיד לימוד.

יאיר מתוק: אם בהתחלה לדוגמה היה את העובדה שהיו קשיים בנוגע למיקום הבידוד והיום כבר יש פיתוח טכנולוגי שמאפשר לנעוץ את מיקום הבידוד לעומת מה שהיה לפני זה, וככל שעובר יותר זמן אנחנו רואים שכן נעשים שיפורים שיכולים לשפר את זה.

יאיר מתוק: כמו שאני אמרתי, עכשיו סוף סוף לא היו חגים בתקופה הזו, עכשיו סוף סוף ההודעה תהיה מתאימה יותר, יותר נוחה ויותר נגישה ויותר מעובה לאוכלוסייה, ועכשיו יתחיל מסע ההסברה בצורה מסודרת.

יאיר מתוק: אין בעיה, אני אעביר גם לגורמים - - -

גלעד קריב: לא, לא, אני אומר כך, קודם כל זה בסדר גמור, אני מברך אתכם על כל הצעד, לנו יש תפקיד בפיקוח פרלמנטרי.

גלעד קריב: אני לא מקל ראש בהפעלת אמצעי פיקוח על אזרחי ישראל שבהם המשטרה נוקשת להם על דלת הטלפון הנייד שלהם, הכול בסדר.

גלעד קריב: הצעתי לחברת הוועדה הנוספת שנמצאת כאן תהיה לאשר את ההכרזה לתקופה של שבועיים ולא לארבעה שבועות ולהודיע לכם שבעוד שבועיים אתם מגיעים לכאן עם מצגת הרבה יותר מסודרת, עם מסקנות, אחרי מסע פרסום, כדי שנחליט.

גלעד קריב: כי אי אפשר לומר לוועדה שזה הכלי שעתיד לפצח את אכיפת הבידודים, אז בסדר, אנחנו לא נחכה עכשיו 28 ימים לראות, אנחנו כנראה צריכים לפקח יותר בקרוב.

יאיר מתוק: אבל, היושב ראש, זה לא הכלי היחידי.

גלעד קריב: הכול ידוע.

יאיר מתוק: יש עוד כלים נוספים ואנחנו עובדים גם להגיע לווידאו שגם ישפר את הנושא הזה.

יאיר מתוק: אני חושב שדווקא ההארכה הבאה, בדיון הבא בעוד 28 ימים, הוא זה שבעצם ילמד אותנו על הנתונים כי סוף סוף, כמו שאני אמרתי, יהיה לנו פרק זמן משמעותי.

גלעד קריב: נהדר, לכן אנחנו מבקשים לראות בעוד שבועיים את הנתונים שלכם.

גלעד קריב: בעוד שבועיים אנחנו רוצים לשמוע מכם איזה מסע פרסום עשיתם, כי כרגע אף אחד מהיושבים כאן בוועדה, לא חברת הכנסת בזק, לא אני, לא היועץ המשפטי, לא שאלתי את מנהל הוועדה הנכבד.

אסף פרידמן: לא, לא שמעתי.

גלעד קריב: אף אחד מאיתנו לא שמע בדל פרסום על העניין הזה.

גלעד קריב: אנחנו רואים כל היום פרסומים על הקורונה, אני לא ראיתי.

ענבר בזק: אני אומרת גם יותר מזה, אנשים שאני שאלתי אותם על הנושא של הפיקוח האלקטרוני, יש לזה אסוציאציה שלילית, חושבים ששמים להם אזיק אלקטרוני.

גלעד קריב: לא יודע.

גלעד קריב: תראו, משהו פה לא עובד בקצבים שקיווינו כולנו, גם אתם וגם אנחנו.

גור בליי: אגב, יאיר, התוספת של הווידאו, אין סיבה להניח שהוא יעלה את שיעור ההיענות.

גלעד קריב: להיפך.

גור בליי: יכול להיות שהוא ישפר את האפקטיביות, אבל לדעתי אם כבר הוא יפחית את שיעור ההיענות כי יכול להיות שאנשים יפחדו יותר שמצלמים אותם.

גלעד קריב: אני מבקש את הדבר הבא.

גלעד קריב: חברים, אנחנו לא נאשר את זה ל-28 ימים ומצד שני גם לא נעכב את המשך העבודה, הכול בסדר.

גלעד קריב: אני אעלה עכשיו הצעה לאישור ל-14 ימים, מנכ"ל הבט"פ מוזמן לשוחח איתי לאחר מכן כדי שנדע מה נדרש לעוד שבועיים מבחינת

גלעד קריב: כם בניתוח המהלך הזה.

יאיר מתוק: היושב ראש, אפשר רק לבקש אולי ל-21 יום במקום?

גלעד קריב: לא, לא.

יאיר מתוק: אני אגיד גם למה.

גלעד קריב: לא, התשובה היא לא.

גלעד קריב: אני חושב שרמת ההצגה שלכם את הנתונים לא מכבדת את הוועדה, אני חושב שהייתם צריכים להציג פה מה זה מסע הפרסום שדיברתם עליו.

גלעד קריב: ספר לי.

גלעד קריב: בסופו של דבר כשמפרסמים ברדיו יודעים כמה תשדירים יש פר יום, כמה כסף השקעתם במסע הפרסום הזה, האם מסע הפרסום הזה מטורגט דרך רשתות חברתיות למי שנמצא בבידוד.

גלעד קריב: ספרו, אבל לא סיפרתם.

גלעד קריב: קיבלנו מכם מסמך, ממזכיר הממשלה, שעוד פעם, זה כל הסיפור, תולדות ההסכמון.

גלעד קריב: אני לא צריך את תולדות ההסכמון, ליווינו את העניין יד ביד עם משרד הבט"פ ועם מנהלת האכיפה והמשטרה.

גלעד קריב: אין שם בבקשה של מזכיר הממשלה ניתוח אחד של הנתונים.

גלעד קריב: צירפתם לנו טבלה בפונטים לא קריאים, עם צורך של הוועדה הזו לעסוק בפתרון החידון, לא ככה עובדים.

גלעד קריב: לא יהיה 21 ימים, אני לא אקל ראש באמצעי פיקוח אלקטרוני.

גלעד קריב: מה שאתם מבקשים מאיתנו, מחברת הכנסת בזק וממני, זה יאללה, לתת לכם כרטיס פתוח.

גלעד קריב: לא יהיה כרטיס פתוח בנושא פיתוח אלקטרוני.

יאיר מתוק: יש רציונל מאחוריה, אדוני היושב ראש.

גלעד קריב: אז בבקשה, אתה יכול להציג אותו, אתה מוזמן.

יאיר מתוק: כפי שציינתי את זה, אדוני היושב ראש, עכשיו זו התקופה שגם התחילה ההסברה בצורה מסודרת לעומת מה שהיה לפני זה.

גלעד קריב: אפשר להבין איפה התחילה ההסברה?

גלעד קריב: אתה חוזר וחוזר וחוזר, אתה יכול לתת לי נתונים?

יאיר מתוק: לא, שוב, לאורך התקופה הזו עלו הרבה שאלות גם מאנשים - - -

גלעד קריב: אדוני, התחיל מסע פרסום ברדיו, כן או לא?

יאיר מתוק: כן.

גלעד קריב: מתי, באיזה רשתות, באיזה יום עלה קמפיין הפרסום לאוויר?

יאיר מתוק: אני יודע שהתחיל, לדעתי, לפני כשבוע, אני לא יודע באיזה רשתות ובאיזה תקציב.

גלעד קריב: טוב.

גלעד קריב: אתה שמעת פרסומת כזו ברדיו?

גלעד קריב: כשאתה שומע ומאזין לרדיו, או כשקופצים לך דברים ברשתות, כשאתה נכנס לאתר כזה או אחר, עלה לך משהו?

גלעד קריב: כי אני לא ראיתי.

יאיר מתוק: באינטרנט אני ראיתי.

גלעד קריב: אז אני לא ראיתי.

גלעד קריב: גם באינטרנט אני נוהג לגלוש, לא בשבת, אבל בימים אחרים.

גלעד קריב: טוב, הבנתי.

גלעד קריב: הפיילוט התחיל ב-19, יש לכם כבר שבועיים של נתונים, תיקחו עוד שבועיים, תבואו אלינו עם מצגת מסודרת, המצגת חייבת לכלול גם מה השקעתם במסע הפרסום ואיך עשיתם את מסע הפרסום.

גלעד קריב: המלצה מאוד חמה, זו רק המלצה, אתם מפעילים את הכלי, צאו מהרעיון שאפשר לשלוח רק ביום הראשון.

גלעד קריב: אני חושב שזה לא רעיון נכון לשלוח רק ביום הראשון מסרון.

גלעד קריב: עדיף שתעשו פעמיים שליחה ביום הראשון ועוד פעם ביום השני מאשר שלוש פעמים כל שעתיים.

גלעד קריב: זו החלטה שלכם, אבל אני אומר עוד פעם, אם הנתונים יישארו על רמת ה-10% אנחנו נצטרך לחשוב מה עושים.

גלעד קריב: הייתי מצפה לראות למשל פילוח גם של מגזרים, כמה מתוך העשרה האלה שענו לכם מגיעים מאיכונים של אנשים שגרים ביישובים ערביים?

גלעד קריב: למשל.

גלעד קריב: שאלה חשובה, נכון?

גלעד קריב: כי שם אנחנו יודעים שיש לנו בעיה, בעיה עם תחלואה, בעיית אכיפה, אלה נתונים מעניינים, חשוב שנדע.

גלעד קריב: טוב, בסדר גמור.

גלעד קריב: עוד מישהו מבקש להעיר מטעם המשרד לבטחון פנים והמשטרה?

גלעד קריב: תודה.

גלעד קריב: נציגי משרד הבריאות, מבקשים להתייחס?

גלעד קריב: מבחינתי די בחוות הדעת האפידמיולוגית הכתובה, לא צריך לחזור על כותרות התחלואה הנוכחית.

גלעד קריב: קראנו את הדברים, אין בהם חדש ובכל מקרה משרד הבריאות גם סידר לנו מחר או מחרתיים עוד דיון בתקנות קורונה אז הכול בסדר.

גלעד קריב: תו ירוק, יש רצון של משרד הבריאות להתייחס?

גלעד קריב: עורכת הדין ורהפטיג או אילנה גנס?

אילנה גנס: אני כאן.

גלעד קריב: משהו שמשרד הבריאות רוצה לומר לנו לגבי ההסכמון?

גלעד קריב: אחרי זה נשאל אותך שאלה שהעלתה חברת הכנסת בזק בנושאים אחרים.

אילנה גנס: אז קודם כל אני דווקא כן שמעתי את הקמפיין של משרד הבט"פ לגבי מנהלת האכיפה: עולים שלב, עוברים לאפליקציה מתקדמת.

אילנה גנס: יכול להיות שאני מבלה יותר זמן בדרכים.

גלעד קריב: נהדר.

גלעד קריב: יכול להיות.

אילנה גנס: דווקא שמחתי לשמוע את זה, כל השבוע שמעתי את הקמפיין הזה מספר הפעמים.

אילנה גנס: מבחינה אפידמיולוגית לצערי אין לנו שינויים דרמטיים שאנחנו מזהים מבחינת התנהגות האוכלוסייה.

אילנה גנס: כפי שצוין בחוות הדעת עדיין ההיענות של האנשים לביצוע בדיקת קיצור בידוד לא גבוהה.

אילנה גנס: לפי הנתונים האחרונים, אנחנו בסך הכול בחודשים האחרונים עומדים על ממוצע של כ-37% שמבצעים בדיקת PCR בין היום החמישי לעשירי.

גלעד קריב: אילנה, מכיוון שהנושא הזה עולה פה כבר מי יודע כמה פעמים, הרי 60% האלה שלא עושים את ה-PCR השני, לפחות נגדיר אותם כקבוצת סיכון של מפרי בידוד.

גלעד קריב: יש אנשים שנהנים מהבידוד, אבל אתה יוצא מנקודת הנחה שרוב האנשים היו שמחים לצאת מהבידוד אחרי שבעה ימים, נכון?

גלעד קריב: האם יש היום העברה של הנתונים לבט"פ לטובת מיקוד אכיפה בשבעת הימים הנוספים על האנשים שלא עשו את ה-PCR השני?

אילנה גנס: אז קודם כל שוב, אין היום חובת ביצוע בדיקה בתאריכים האלה.

אילנה גנס: כרגע מה שאנחנו מתעדפים, מעבר לכלל חבי הבידוד, שמדובר, כפי שאתם מבינים, מעל 100,000 מבודדים, זה נתונים שהיינו איתם בחודשים האחרונים, שזה באמת מספרים עצומים, אנחנו מיקדנו את מנהלת האכיפה ספציפית לפיקוח על אי ביצוע בדיקות PCR של מי שיצא חיובי בבדיקות אנטיגן שזה אוכלוסייה שמבחינתנו חד משמעית מרביתה אוכלוסייה שהיא בשלב מאוד מדבק של המחלה ומי שמהם לא עשה בדיקות PCR גם חלה עליהם חובת בידוד והם גם נכנסים לפוטנציאל חבי הבידוד ולכן בתעדוף שלנו נתנו דירקטיבה למנהלת האכיפה לתת מיקוד על האוכלוסיות האלה.

אילנה גנס: אבל כמובן אי אפשר לעשות מיקוד על כל ההיקף הזה של מבודדים, גם חוזרי חו"ל בהיקפים מאוד מאוד גדולים וגם כמות התחלואה בארץ גרמה להיקף מבודדים מאוד מאוד גבוה, ולכן לצערי אנחנו מבינים שחלק גדול מהאנשים שלא עשו בדיקת קיצור בידוד אלה אנשים שלא באמת הקפידו על בידוד מלא כנדרש.

אילנה גנס: גם נתונים של מנהלת האכיפה, שאנחנו מקבלים באופן שוטף מדי יום מנציג של מנהלת האכיפה, שנמצא אצלנו בשולחן המרכזי במשל"ט של משרד הבריאות, אנחנו רואים בחודש האחרון, נתוני ספטמבר, רק ה-14% פיקוח פרונטלי, עוד כ-11% פיקוח טלפוני.

אילנה גנס: ספציפית פיקוח אנטיגן האחוזים הרבה יותר משמעותיים, אבל, שוב, המספרים של מבודדים, מספר הפיקוחים הנדרש הוא יותר קטן, בסך הכול כ-25% פיקוח שהוא לא באמצעות יישומון, על ידי שיטות פיקוח אחרות, כפי שמדווח לנו על ידי נציג מנהלת האכיפה אצלנו בשולחן המרכזי.

גלעד קריב: טוב.

גלעד קריב: אני חייב לציין שאלה הנתונים שהיינו מצפים לקבל ממנהלת האכיפה והבט"פ כשהם באים לבקש ולא בעל פה.

גלעד קריב: את הניתוח הזה של הפעלת היישומון, של מה קורה בין היישומון לבין הביקורים, של אמצעי אכיפה אחרים, לקבל תמונת מצב כשבאים לבקש מוועדה להאריך פיקוח אלקטרוני על אזרחי ישראל.

גלעד קריב: תודה, אילנה.

אילנה גנס: זה כלי שמצטטים בחוות דעת האפידמיולוגית כי אנחנו מן הסתם נעזרים בהם גם בהכנת חוות הדעת.

גלעד קריב: בסדר גמור.

גלעד קריב: אני רוצה לשאול, חברת הכנסת בזק שאלה איפה אנחנו עומדים עם העניין של הזנת פרטי המחלימים לטובת הוצאת תו ירוק.

גלעד קריב: היא שאלה את זה בהקשר של הנוסעים לחו"ל שמפחדים ממצב שהם ייתקעו ויידרשו לבידוד בחזרה.

ענבר בזק: וגם לא ייתנו להם לעלות על המטוס.

גלעד קריב: וגם לא ייתנו להם לעלות על המטוס.

גלעד קריב: אם כי לעלות על המטוס הם צריכים לעשות בדיקה אם זה חשוב להם לנסוע, לא?

ענבר בזק: נכון.

אילנה גנס: בכל מקרה כולם צריכים לעשות בדיקה.

גלעד קריב: כן, אבל הפטור מהבידוד מותנה בעצם בתו ירוק, או שאתה מחלים או שאתה מחוסן.

ענבר בזק: אני אחדד.

ענבר בזק: פנה אליי איש עסקים שהוא נוסע הרבה והוא אמר שהוא חוזר מחו"ל ואחרי יומיים טס שוב לחו"ל והוא החלים מקורונה בחו"ל.

ענבר בזק: עכשיו אם הוא מחויב בידוד לא ייתנו לו לעלות לטיסה השנייה, הוא לא יכול לעשות בדיקה ולעלות לטיסה.

גלעד קריב: כן, השאלה, שאני חושב שדנו בה בפעם הקודמת, היא איך מתארגנים כאן על הכרה בהחלמה בחו"ל.

אילנה גנס: אז קודם כל היום מוקד 'קול הבריאות', אפשר להעביר אליו תיעוד של מחלה מחו"ל, תשובת PCR בצירוף תעודת זהות או דרכון והמוקד תוך מספר ימים משלים את תהליך ההזנה.

אילנה גנס: אם תרצו אפשר להעביר אליי, אני אשמח באופן אישי לסייע.

גלעד קריב: מתי הייתה ההחלמה?

ענבר בזק: לפני חודש.

אילנה גנס: ברגע שיש תוצאת PCR מחו"ל עם תעודה מזהה אפשר להעביר את זה ישירות למוקד לצורך תיעוד החלמה מחו"ל, מוקד 'קול הבריאות' מטפל בפניות כאלה.

גלעד קריב: טוב, בסדר.

גלעד קריב: אנחנו נקריא, אני אעלה הצעה לאשר ל-14 ימים ממועד הפקיעה.

גלעד קריב: אני אבוא בדין ודברים עם מנכ"ל הבט"פ, אני מצפה לדיון הרבה יותר מעמיק ורציני בהפעלת הכלי הזה וביתר אמצעי האכיפה תוך שבועיים.

גלעד קריב: כנראה נצטרך להוסיף עוד יום לשבוע.

גלעד קריב: בבקשה.

גור בליי: הכרזת סמכויות מיוחדות להתמודדות עם נגיף הקורונה החדש (הוראת שעה)(בידוד בפיקוח טכנולוגי של אדם שנכנס לישראל)(תיקון מס' 2), התשפ"ב–2021 הכותרת משתנה כי כמובן זה חל היום לא רק על מי שנכנס לישראל, אלא גם על מבודדים בארץ.

גור בליי: ושתיים, פה היושב ראש מבקש לתקן.

גלעד קריב: זה יהיה עד ה-27.

גור בליי: 26, אני חושב.

גלעד קריב: שבועיים לפני ה-9 בנובמבר.

גור בליי: זה יוצא 26.

גלעד קריב: 27 זה יום שלישי.

גלעד קריב: בסדר גמור, זה לא משנה.

גלעד קריב: אני מציע שיהיה 27 כדי שנוכל אם צריך לדון בזה ביום שלישי.

גלעד קריב: פשוט מבחינת ימי הדיונים של הכנסת, עדיף שזה יפקע ביום רביעי, בין רביעי לחמישי, ואז יש לנו את שלושת ימי הדיונים בכנסת לזה.

גור בליי: בסדר גמור.

גלעד קריב: מי בעד?

גלעד קריב: אושר פה אחד.

גלעד קריב: אושר.

גלעד קריב: תודה.

גלעד קריב: אני נועל את הדיון, ערב טוב ולילה טוב לכולם.